               EUROPSKA KOMISIJA
            Bruxelles, 28.10.2016.
            COM(2016) 694 final
            2016/0343(NLE)
            Prijedlog
            ODLUKE VIJEĆA
            o sklapanju, u ime Europske unije, sporazuma o izmjeni Sporazuma između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu

               OBRAZLOŽENJE

               1.KONTEKST PRIJEDLOGA

               1.1.Kontekst

               Nakon Odluke Vijeća o njegovu sklapanju
                  1
               , Sporazum između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu
                  2
                (dalje u tekstu „Sporazum”) stupio je na snagu 1. svibnja 2011. . Sporazum je dogovoren na temelju Odluke Vijeća od 9. ožujka 2004. o ovlašćivanju Komisije za otvaranje pregovora.

               Svrha je Sporazuma, među ostalim, osigurati nastavak suradnje na visokoj razini i usklađivanja između Sjedinjenih Država i Europske unije u područjima obuhvaćenima Sporazumom.

               Kao što je vidljivo iz članka 2. stavka B Sporazuma, on je prvobitno obuhvaćao:

               odobrenja plovidbenosti i praćenje aeronautičkih proizvoda civilnog zrakoplovstva;

               okolišno testiranje i odobrenja proizvoda civilnog zrakoplovstva; i

               odobrenja i praćenje objekata za održavanje.

               Tijekom provedbe Sporazuma, posebno u raspravama u Bilateralnom nadzornom odboru (tj. Zajedničkom odboru) uspostavljenom na temelju Sporazuma, Savezna uprava za zrakoplovstvo SAD-a (dalje u tekstu: FAA) i Komisija ustanovile su da postoji obostrani interes za povećavanje mogućnosti suradnje u području sigurnosti zrakoplovstva, u većoj mjeri nego što je predviđeno odredbama Sporazuma koje su na snazi.

               Obje su strane napomenule da je prioritet bolja suradnja u području licenciranja i izobrazbe pilota te su odredile stručnjake koji će razmotriti mogućnosti za to i razraditi tehničke prijedloge. Rezultat je te inicijative potvrda da je izvedivo i potrebno proširiti Sporazum na dodatna područja suradnje i priznavanja.

               Vijeće je 25. rujna 2014. ovlastilo Komisiju da pregovara o izmjeni Sporazuma kako bi se u njega unijelo odredbe o dodatnim područjima suradnje. Nakon toga je postignut sporazum o izmjeni Sporazuma između Komisije i FAA-e. Na temelju odgovarajuće Odluke Vijeća, sporazum o izmjeni Sporazuma u međuvremenu je potpisan u ime Unije. Sporazum o izmjeni Sporazuma sada bi trebalo odobriti na temelju članka 100. stavka 2. i članka 218. stavka 6. točke (a) Ugovora o funkcioniranju Europske unije,

               1.2.Područje primjene

               Članak 2. stavak B prvobitnog Sporazuma zamjenjuje se kako bi obuhvatio sljedeća područja u kojima se može konkretizirati suradnja na temelju odgovarajućih priloga Sporazumu:

               (1)odobrenja plovidbenosti i praćenje aeronautičkih proizvoda civilnog zrakoplovstva;

               (2)ispitivanje utjecaja na okoliš i odobrenja aeronautičkih proizvoda civilnog zrakoplovstva;

               (3)odobrenja i praćenje objekata za održavanje;

               (4)licenciranje i izobrazba osoblja;

               (5)operacije zrakoplova;

               (6)aerodromi; i

               (7)usluge u zračnom prometu i upravljanje zračnim prometom.

               Slijedom navedenog izmijenjen je i članak 5.

               1.3.Rokovi za dovršetak ove izmjene

               Poštovanje rokova za dovršetak ove izmjene od izvanredne je važnosti, u kontekstu završenih pripremnih aktivnosti za donošenje i uključivanje u Sporazum novog priloga o licenciranju pilotâ.

               Na temelju Uredbe (EZ) 216/2008
                  3
               , pilot koji je rezident Europske unije mora imati dozvolu pilota koju je izdala država članica. Uredbom Komisije (EU) br. 1178/2011
                  4
                predviđeno je rješenje za imatelje dozvola trećih zemalja u skladu s kojim piloti mogu na godinu dana validirati inozemnu dozvolu ili je trajno konvertirati. Međutim, tijekom pregovora povezanih s Uredbom Komisije (EU) br. 1178/2011 postalo je jasno da se nacionalna pravila, iako su u određenoj mjeri usklađena, prilično razlikuju u pitanju tretmana dozvola iz trećih zemalja. Postoji mogućnost da se zbog toga veliki broj imatelja inozemne dozvole privatnog pilota (preko 10 000) neće uklapati u europski sustav. Treba napomenuti da su time potencijalno pogođeni uglavnom europski građani koji imaju dozvolu privatnog pilota (PPL) izdanu u SAD-u. Konverzija tih dozvola u skladu s Uredbom Komisije (EU) br. 1178/2011 mogla bi dovesti do znatnih dodatnih financijskih i organizacijskih troškova za imatelje PPL dozvola.

               Stoga je u dogovoru s državama članicama, Europskim parlamentom i predstavnicima zrakoplovne industrije Uredbom Komisije (EU) br. 1178/2011 uvedeno prijelazno razdoblje kako bi se osiguralo vrijeme za pregovaranje o prilogu Sporazumu, s ciljem olakšavanja konverzije dozvola privatnog pilota izdanih u SAD-u.

               S obzirom na relevantne odredbe i rokove sadržane u Uredbi Komisije (EU) br. 1178/2011 (8. travnja 2017.), uključivanje u Sporazum novog priloga o licenciranju pilotâ smatra se hitnim. Posljedično, Sporazum treba hitno izmijeniti.

               2.REZULTATI SAVJETOVANJA SA ZAINTERESIRANIM STRANKAMA I PROCJENE UČINKA

               Sporazum o izmjeni Sporazuma dogovorili su Komisija i FAA u kontekstu članka 2. stavka C i članka 19. stavka B Sporazuma.

               Zrakoplovni sektor u cjelini stalno se zalaže za bliskiju suradnju, međusobno priznavanje i usklađivanje na dva najveća tržišta, SAD i EU, kako bi se smanjili nepotrebni troškovi koji rezultiraju malim ili nikakvim koristima u pogledu sigurnosti, ali uzrokuju smanjenje sveukupne konkurentnosti zrakoplovne industrije. To je posebno važno sada kada se novi konkurenti na tržištu pojavljuju u drugim dijelovima svijeta.

               Usporedba regulatornih okvira EU-a i SAD-a ukazuje na to da bi bilo preporučljivo dodatno pojednostavniti regulatorne zahtjeve i postupke na obje strane Atlantika u potpunosti u područjima prethodno navedenima u točki 1.2. Bolje povezivanje dvaju sustava za rezultat će imati znatne uštede u područjima organizacijskih struktura, resursa, programa izobrazbe, internih postupaka i programa nadzora.

               Dodatni prilozi Sporazumu koji su potrebni kako bi se uzajamno priznavanje konkretno primjenjivalo u određenom području razradit će se i donijeti u skladu s postupcima utvrđenima u Sporazumu i u Odluci 2011/719/EU. Ti će prilozi biti predmet odvojenih, dodatnih prijedloga Komisije za odluke Vijeća.

               3.PRAVNI ELEMENTI PRIJEDLOGA

               Predloženi sporazum o izmjeni Sporazuma, kada stupi na snagu, otvorio bi mogućnost suradnje u dodatnim područjima u kojima obje strane smatraju suradnju poželjnom, podložno donošenju odgovarajućih priloga od strane Bilateralnog nadzornog odbora za svako novo područje, u skladu s izmijenjenim člankom 5. i člankom 19. stavkom B Sporazuma.

               Pravna osnova

               Članak 100. stavak 2. u vezi s člankom 218. stavkom 6. točkom (a) Ugovora o funkcioniranju Europske unije.

               Kao dio konteksta potrebno je spomenuti i članak 12. stavak 1. Uredbe (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa. Njime se predviđa mogućnost sporazuma o međusobnom priznavanju između Europske unije i trećih zemalja u skladu s kojima tijela u državama članicama mogu izdati certifikate na temelju certifikata koje su izdala zrakoplovna tijela treće zemlje.

               4.UTJECAJ NA PRORAČUN

               Ovaj prijedlog ne utječe na proračun EU-a.

               2016/0343 (NLE)

               Prijedlog

               ODLUKE VIJEĆA

               o sklapanju, u ime Europske unije, sporazuma o izmjeni Sporazuma između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a),

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)U skladu s Odlukom Vijeća [XXX] od [???]
                  5
                Izmjena 1. Sporazuma između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu potpisana je [DATE], podložno njezinu kasnijem sklapanju.

               (2)Izmjenom 1. Sporazuma proširuju se područja suradnje stranaka u kojima je moguće primjenjivati uzajamno priznavanje nalaza o sukladnosti i odobrenja, čime se omogućuje optimalna upotreba resursa i uštede u skladu s tim, uz istovremeno održavanje visoke razine sigurnosti u zračnom prometu.

               (3)Stoga bi Izmjenu 1. Sporazuma trebalo odobriti u ime Europske unije.

               DONIJELO JE OVU ODLUKU:

               Članak 1.

               Izmjena 1. Sporazuma između Sjedinjenih Američkih Država i Europske zajednice o suradnji u području reguliranja sigurnosti civilnog zrakoplovstva odobrava se u ime Unije.

               Izmjena 1. Sporazuma priložena je ovoj Odluci.

               Članak 2.

               Predsjednik Vijeća imenuje osobu ovlaštenu za razmjenu diplomatskih nota u ime Europske unije predviđenu člankom 19. stavkom B Sporazuma kako bi se izrazila suglasnost Europske unije da bude obvezana Izmjenom 1. Sporazuma.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  Odluka 2011/719/EU, SL L 291, 9.11.2011., str. 1.

                     (2)
                  SL L 291, 9.11.2011., str. 1.

                     (3)
                  Uredba (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa, SL L 79/1, 19.3.2008.

                     (4)
                  Uredba Komisije (EU) br. 1178/2011 od 3. studenoga 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća, SL L 311, 25.11.2011., str. 1.

    ---documentbreak---

               EUROPSKA KOMISIJA
            Bruxelles, 28.10.2016.
            COM(2016) 694 final
            PRILOG

            Prijedlogu ODLUKE VIJEĆA
            o sklapanju, u ime Europske unije, sporazuma o izmjeni Sporazuma između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu

               PRILOG

               Prijedlogu ODLUKE VIJEĆA

               o sklapanju, u ime Europske unije, sporazuma o izmjeni Sporazuma između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu

               IZMJENA 1.

               SPORAZUMA O SURADNJI U PODRUČJU REGULIRANJA

               SIGURNOSTI U CIVILNOM ZRAKOPLOVSTVU

               IZMEĐU

               SJEDINJENIH AMERIČKIH DRŽAVA

               I

               EUROPSKE ZAJEDNICE

               ČLANAK 1. – OPĆE ODREDBE

               U skladu s uvjetima iz članka 19. stavka B Sporazuma o suradnji u području reguliranja sigurnosti u civilnom zrakoplovstvu („Sporazum”) između Sjedinjenih Američkih Država („SAD”) i Europske zajednice (dalje u tekstu zajedno „stranke”, a pojedinačno „stranka”), stranke su suglasne o izmjeni Sporazuma kako slijedi:

               (1)Članak 2. stavak B briše se u cijelosti i zamjenjuje sljedećim:

               „Područje suradnje na temelju ovog Sporazuma uključuje sljedeća područja:

               (1)odobrenja plovidbenosti i praćenje aeronautičkih proizvoda civilnog zrakoplovstva;

               (2)ispitivanje utjecaja na okoliš i odobrenja aeronautičkih proizvoda civilnog zrakoplovstva;

               (3)odobrenja i praćenje objekata za održavanje;

               (4)licenciranje i izobrazbu osoblja;

               (5)operacije zrakoplova;

               (6)aerodrome i

               (7)usluge u zračnom prometu i upravljanje zračnim prometom.”

               (2)Članak 5. briše se u cijelosti i zamjenjuje sljedećim:

               „ČLANAK 5.

               Prilozi

               .Za pitanja u području primjene ovog Sporazuma stranke ili njihovi predstavnici u Odboru sastavljaju priloge u kojima se utvrđuju uvjeti za uzajamno priznavanje nalaza o sukladnosti i odobrenja, ako se slažu da su norme, pravila, prakse i postupci civilnog zrakoplovstva svake od stranaka dovoljno kompatibilni da omogućuju priznavanje odobrenja i nalaza o sukladnosti s dogovorenim normama jedne ugovorne stranke u ime druge. Stranke su također suglasne da se pitanja tehničkih razlika između njihovih civilnih zrakoplovnih sustava rješavaju u prilozima.”

               ČLANAK 2. – PRIVREMENA PRIMJENA

               Do njezina stupanja na snagu, stranke su suglasne privremeno primjenjivati ovu Izmjenu od datuma njezina potpisivanja.

               ČLANAK 3. – STUPANJE NA SNAGU

               Ova Izmjena stupa na snagu prvog dana drugog mjeseca nakon datuma posljednje diplomatske note poslane u razmjeni diplomatskih nota između stranaka kojom se potvrđuje da su završeni svi potrebni postupci za stupanje na snagu ovog Sporazuma.

               U POTVRDU TOGA, niže potpisani, koji su za to propisno ovlašteni, potpisali su ovaj Sporazum.

               SJEDINJENE AMERIČKE DRŽAVE

                     EUROPSKA UNIJA

               PREDSTAVNIK:
                     _____________________________

                     PREDSTAVNIK:
                     ___________________________

               FUNKCIJA:
                     Upravitelj Savezne uprave

                     FUNKCIJA:

                     za zrakoplovstvo

               DATUM: _____________________________
                     DATUM:  __________________________


               EUROPSKA KOMISIJA
            Bruxelles, 9.7.2015.
            COM(2015) 328 final
            2015/0144(NLE)
            Prijedlog
            ODLUKE VIJEĆA
            o stajalištu koje treba donijeti, u ime Europske unije,u Zajedničkom odboru EGP-a o izmjeni Priloga XXI. (Statistika)Sporazumu o EGP-u(Energetska statistika)

               OBRAZLOŽENJE

               1.KONTEKST PRIJEDLOGA

               Kako bi se osigurala potrebna pravna sigurnost i homogenost unutarnjeg tržišta, Zajednički odbor EGP-a mora u Sporazum o EGP-u uključiti cjelokupno relevantno zakonodavstvo EU-a u što kraćem roku nakon njegova donošenja.

               2.REZULTATI SAVJETOVANJA SA ZAINTERESIRANIM STRANAMA I PROCJENE UTJECAJA

               Cilj nacrta Odluke Zajedničkog odbora EGP-a (priložen predloženoj Odluci Vijeća) jest izmjena Priloga XXI. (Statistika) Sporazumu o EGP-u kako bi se Uredba Komisije (EU) br. 431/2014 od 24. travnja 2014. o izmjeni Uredbe (EZ) br. 1099/2008 o energetskoj statistici s obzirom na provedbu godišnjih statistika o potrošnji energije u kućanstvima
                  1
                uključila u Sporazum o EGP-u.

               Države članice EGP-a i EFTA-e traže odstupanje od pravne stečevine EU-a za Lihtenštajn i Island. Budući da se tim prilagodbama uvode promjene koje su više od same tehničke prilagodbe, kako je predviđeno člankom 1. stavkom 3. Uredbe Vijeća (EZ) br. 2894/94, odgovarajuće stajalište EU-a donosi Vijeće.

               Države članice EGP-a i EFTA-e traže odstupanje za Island tvrdeći da Island nije priključen na europsku energetsku mrežu te kao takav predstavlja izoliran nezavisan energetski sustav. Proizvodnja električne energije u Islandu temelji se na gotovo 100 % obnovljivim izvorima i praktički čini svu krajnju potrošnju energije u stambenom sektoru.  Potrošnja električne energije u kućanstvima u Islandu čini 4 % ukupne potrošnje energije u državi. Detaljna raščlamba potrošnje energije u kućanstvima po djelatnostima utvrđena Prilogom B Uredbi (EZ) br. 1099/2008 ne bi stoga bila od važnosti za strategiju energetskog razvoja Islanda, a bila bi od još manje važnosti za strategiju energetskog razvoja EU-a jer Island predstavlja izoliran energetski sustav. Stoga ne postoji nacionalni interes u pogledu tih statističkih podataka i oni ne bi bili važan doprinos europskim statističkim podacima izrađenima u skladu s Uredbom.

               Nadalje, u svrhu sukladnosti trebalo bi prikupiti podatke što bi bio skup i zahtjevan pothvat, a to bi značilo manje organizacijske kapacitete i manja sredstva za izradu značajnije statistike za EU i Island.

               U tom kontekstu, uzimajući u obzir posebnu situaciju kako je prethodno opisana, predložen je tekst prilagodbe kojim se Island izuzima od prikupljanja podataka iz Priloga B.

               Napominjemo da se iz tehničkih razloga ovom Odlukom Zajedničkog odbora zamjenjuje cijeli tekst točke 26.a Priloga XXI. Sporazumu o EGP-u. Međutim, Uredba (EZ) br. 1099/2008 i posebno izuzeće za Lihtenštajn iz točke (a) dio su Sporazuma o EGP-u od stupanja na snagu Odluke Zajedničkog odbora EGP br. 89/2009 od 3. srpnja 2009.

               3.PRAVNI ELEMENTI PRIJEDLOGA

               Člankom 1. stavkom 3. Uredbe Vijeća (EZ) br. 2894/94 o rješenjima za provedbu Sporazuma o EGP-u predviđa se da Vijeće, na prijedlog Komisije, utvrdi stajalište o takvim odlukama koje je potrebno zauzeti u ime Unije.

               Komisija Vijeću na donošenje podnosi nacrt Odluke Zajedničkog odbora EGP-a koji predstavlja stajalište Unije. Komisija se nada da će ga što prije moći predstaviti Zajedničkom odboru EGP-a.

               2015/0144 (NLE)

               Prijedlog

               ODLUKE VIJEĆA

               o stajalištu koje treba donijeti, u ime Europske unije,
                  u Zajedničkom odboru EGP-a o izmjeni Priloga XXI. (Statistika)
                  Sporazumu o EGP-u
                  (Energetska statistika)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 338. stavak 1. i članak 218. stavak 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom području
                  2
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  3
                („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog XXI. (Statistika) Sporazumu o EGP-u.

               (3)Uredbu Komisije (EU) br. 431/2014 o izmjeni Uredbe (EZ) br. 1099/2008 Europskog parlamenta i Vijeća
                  4
                potrebno je uključiti u Sporazum o EGP-u.

               (4)Prilog XXI. Sporazumu o EGP-u trebalo bi stoga na odgovarajući način izmijeniti.

               (5)Stajalište Unije u Zajedničkom odboru EGP-a trebalo bi se temeljiti na priloženom nacrtu Odluke,

               DONIJELO JE OVU ODLUKU:

               Članak 1.

               Stajalište koje je potrebno donijeti u Zajedničkom odboru EGP-a, u ime Europske unije, o predloženoj izmjeni Priloga XXI. (Statistika) Sporazumu o EGP-u temelji se na nacrtu Odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 131, 1.5.2014., str. 1.

                     (2)
                  SL L 305, 30.11.1994., str. 6.

                     (3)
                  SL L 1, 3.1.1994., str. 3.

                     (4)
                  Uredba Komisije (EU) br. 431/2014 оd 24. travnja 2014. o izmjeni Uredbe (EZ) br. 1099/2008 Europskog parlamenta i Vijeća o energetskoj statistici s obzirom na provedbu godišnjih statistika o potrošnji energije u kućanstvima, SL L 131, 1.5.2014., str. 1.

    ---documentbreak---

               EUROPSKA KOMISIJA
            Bruxelles, 9.7.2015.
            COM(2015) 328 final
            PRILOG
            ODLUKA ZAJEDNIČKOG ODBORA EGP-a br. .../2015o izmjeni Priloga XXI. (Statistika)Sporazumu o EGP-u

            prijedlogu Odluke Vijeća
            o stajalištu koje treba donijeti, u ime Europske unije, u Zajedničkom odboru EGP-a o izmjeni Priloga XXI. (Statistika) Sporazumu o EGP-u(Energetska statistika)

               PRILOG

                  ODLUKA ZAJEDNIČKOG ODBORA EGP-A
                  br. .../2015
                  o izmjeni Priloga XXI. (Statistika)
                  Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Uredbu Komisije (EU) br. 431/2014 оd 24. travnja 2014. o izmjeni Uredbe (EZ) br. 1099/2008 Europskog parlamenta i Vijeća o energetskoj statistici s obzirom na provedbu godišnjih statistika o potrošnji energije u kućanstvima
                  1
                treba uključiti u Sporazum o EGP-u.

               (2)Prilog XXI. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Tekst točke 26.a (Uredba (EZ) br. 1099/2008 Europskog parlamenta i Vijeća) Priloga XXI. zamjenjuje se sljedećim:

               „32008 R 1099: Uredba (EZ) br. 1099/2008 Europskog parlamenta i Vijeća od 22. listopada 2008. o energetskoj statistici (SL L 304, 14.11.2008., str. 1.), kako je izmijenjena:

               -32013 R 0147: Uredbom Komisije (EU) br. 147/2013 od 13. veljače 2013. (SL L 50, 22.2.2013., str. 1.),

               -32014 R 0431: Uredbom Komisije (EU) br. 431/2014 od 24. travnja 2014. (SL L 131, 1.5.2014., str. 1.).

               Odredbe ove Uredbe za potrebe ovog Sporazuma čitaju se sa sljedećim prilagodbama:

               (a)Lihtenštajn se izuzima od prikupljanja podataka koji se zahtijevaju ovom Uredbom, osim za podatke o uvozu i izvozu različitih energetskih proizvoda i proizvodnji električne energije za godišnju energetsku statistiku (Prilog B);

               (b)Island se izuzima od izvješćivanja o agregatima definiranima u Prilogu B koji se odnose na detaljnu raščlambu potrošnje energije prema vrsti krajnje uporabe (grijanje prostora, hlađenje prostora, grijanje vode, kuhanje, osvjetljenje i električni uređaji, ostale krajnje uporabe) u stambenom sektoru kako je određeno u odjeljku 2.3. Priloga A.”

               Članak 2.

               Vjerodostojni su tekstovi Uredbe (EU) br. 431/2014 na islandskom i norveškom jeziku, koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu dana […], pod uvjetom da su podnesene sve obavijesti iz članka 103. stavka 1. Sporazuma o EGP-u*.

                  2Članak 4.

               Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)
                  SL L 131, 1.5.2014., str. 1.

                     (2)
                  [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 18.12.2015.
            COM(2015) 674 final
            2015/0309(CNS)
            Prijedlog
            ODLUKE VIJEĆA
            o podvrgavanju nove psihoaktivne tvari 1-fenil-2-(1-pirolidin-1-il) pentan-1-on (α-pirolidinovalorofenon, α-PVP) kontrolnim mjerama

               OBRAZLOŽENJE

               1.KONTEKST PRIJEDLOGA

               Odlukom Vijeća 2005/387/PUP o razmjeni informacija, procjeni rizika i kontroli novih psihoaktivnih tvari
                  1
                predviđa se postupak od tri koraka koji može dovesti do podvrgavanja novih psihoaktivnih tvari kontrolnim mjerama diljem Unije.

               Dana 3. kolovoza 2015. izdano je zajedničko izvješće Europskog centra za praćenje droga i ovisnosti o drogama (EMCDAA) i Europola sastavljeno u skladu s člankom 5. Odluke Vijeća 2005/387/PUP. Nakon zahtjeva Komisije i sedamnaest država članica Vijeće je 15. rujna 2015. u skladu s člankom 6. stavkom 1. prethodno navedene Odluke Vijeća zatražilo procjenu rizika prouzročenih uporabom, proizvodnjom i trgovinom novom psihoaktivnom tvari α-PVP, uz podatke o sudjelovanju organiziranog kriminala i posljedicama kontrolnih mjera uvedenih za tu tvar.

               Rizike psihoaktivne tvari α-PVP procijenio je Znanstveni odbor Europskog centra za praćenje droga i ovisnosti o drogama koji djeluje u skladu s odredbama članka 6. stavaka 2., 3. i 4. Odluke Vijeća. Predsjednik Znanstvenog odbora podnio je izvješće o procjeni rizika Komisiji i Vijeću 27. studenoga 2015. Glavni su rezultati procjene rizika sljedeći:

               α-PVP snažna je psihostimulativna tvar. Tvar, koja je otkrivena u svih 28 država članica kao i u Turskoj i Norveškoj, uglavnom se uvozi na tržište droga EU-a iz Kine i zatim raspodjeljuje diljem Europe.

               Zabilježeno je ukupno 115 smrtnih slučajeva i 191 slučaj akutnog trovanja u osam država članica u kojima je otkriveno prisustvo tvari α-PVP.

               Nema dostupnih informacija ili objavljenih studija u kojima se na sveobuhvatan način procjenjuju zdravstveni rizici povezani s tvari α-PVP, posebno u pogledu kronične i akutne toksičnosti, ali opažanja kod životinja ukazuju na slične učinke koji su opaženi u slučaju drugih stimulansa.

               U skladu s člankom 8. stavkom 1. Odluke Vijeća 2005/387/PUP u roku od šest tjedana od datuma primitka izvješća o procjeni rizika, Komisija predstavlja Vijeću inicijativu o podvrgavanju novih psihoaktivnih tvari kontrolnim mjerama diljem Unije ili dostavlja izvješće u kojem izlaže svoja stajališta zašto takvu inicijativu ne smatra potrebnom. U skladu s presudom Suda od 16. travnja 2015. u spojenim predmetima C-317/13 i C-679/13 prije donošenja akta na temelju članka 8. stavka 1. Odluke Vijeća 2005/387/PUP obavezno je savjetovanje s Europskim parlamentom.

               Na temelju nalaza izvješća o procjeni rizika Komisija smatra da postoji osnova za podvrgavanje te tvari kontrolnim mjerama diljem Unije. Prema izvješću o procjeni rizika akutna toksičnost tvari α-PVP takva je da može uzrokovati teške štetne posljedice po zdravlje ljudi.

               2.CILJ PRIJEDLOGA

               Cilj je ovog prijedloga Odluke Vijeća pozvati države članice da tvar α-PVP podvrgnu kontrolnim mjerama i kaznenim sankcijama propisanima u njihovu zakonodavstvu u skladu s obvezama na temelju Konvencije Ujedinjenih naroda o psihotropnim tvarima iz 1971.

               2015/0309 (CNS)

               Prijedlog

               ODLUKE VIJEĆA

               o podvrgavanju nove psihoaktivne tvari 1-fenil-2-(1-pirolidin-1-il) pentan-1-on (α-pirolidinovalorofenon, α-PVP) kontrolnim mjerama

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Odluku Vijeća 2005/387/PUP od 10. svibnja 2005. o razmjeni informacija, procjeni rizika i kontroli novih psihoaktivnih tvari
                  2
               , a posebno njezin članak 8. stavak 3.,

               uzimajući u obzir inicijativu Europske komisije,

               uzimajući u obzir mišljenje Europskog parlamenta
                  3
               ,

               u skladu s posebnim zakonodavnim postupkom,

               budući da:

               (1)Izvješće o procjeni rizika za novu psihoaktivnu tvar α-PVP sastavljeno je u skladu s člankom 6. Odluke 2005/387/PUP na posebnoj sjednici proširenog Znanstvenog odbora Europskog centra za praćenje droga i ovisnosti o drogama te je potom dostavljeno Komisiji i Vijeću 27. studenog 2015.

               (2)α-PVP snažna je psihostimulativna tvar, strukturno srodna katinonu, pirovaleronu i metilendioksipirovaleronu (MDPV) koji podliježu kontroli prema Konvenciji Ujedinjenih naroda o psihotropnim tvarima iz 1971. Prisustvo tvari otkriveno je u svih 28 država članica kao i u Turskoj i Norveškoj, a informacije o zapljenama i prikupljenim uzorcima ukazuju na to da je uglavnom prisutna u obliku praha i tableta. Dostupni podaci ukazuju na to da se na tržište droga Unije uvoze količine od nekoliko kilograma tvari α-PVP iz Kine i zatim raspodjeljuju diljem Unije. Kapacitet za proizvodnju tvari α-PVP postoji i unutar Unije s obzirom na to da je ta tvar zaplijenjena na dva mjesta nezakonite proizvodnje unutar jedne države članice.

               (3)Zabilježeno je ukupno 115 smrtnih slučajeva i 191 slučaj akutnog trovanja u osam država članica u kojima je otkriveno prisustvo tvari α-PVP. U većini slučajeva uporaba tvari α-PVP kombinira se s drugim farmakološki djelatnim tvarima, namjerno ili nenamjerno. Ako tvar α-PVP postane široko dostupna i uđe u uporabu, posljedice po zdravlje ljudi i javno zdravlje mogle bi biti znatne.

               (4)Dostupni podaci pokazuju da tvar α-PVP upotrebljavaju uzimatelji droga u rekreacijskom kontekstu kao i visokorizična skupina uzimatelja droga, uključujući i one koji ubrizgavaju stimulanse i opioide među kojima može biti raširena i politoksikomanija. Postoje ograničeni podaci o raširenosti uporabe, dugoročnim posljedicama i društvenim rizicima povezanima s tom tvari.

               (5)Nema dostupnih informacija ili objavljenih studija u kojima se na sveobuhvatan način procjenjuju zdravstveni rizici povezani s tvari α-PVP, posebno u pogledu kronične i akutne toksičnosti, ali opažanja kod životinja ukazuju na slične učinke koji su opaženi u slučaju drugih stimulansa. Kod ljudi opaženi su štetni simptomi kao što su tahikardija, hipertermija, dijaforeza, agitacija, konvulzije ili napadi, konfuzija, agresija. Podaci iz nekliničkih studija ukazuju da tvar α-PVP može uzrokovati ovisnost kod ljudi te da ima mogućnost zlouporabe.

               (6)Tvar α-PVP nema dokazanu ili priznatu uporabu u humanoj ili veterinarskoj medicini. Osim njezine uporabe u analitičkim referentnim materijalima i u znanstvenim istraživanjima u kojima se proučavaju njezina kemijska, farmakološka i toksikološka svojstva kao rezultat njezine pojave na tržištu droga, nema nikakvih naznaka da se koristi u druge svrhe.

               (7)Tvar α-PVP u okviru sustava Ujedinjenih naroda nije bila pod procjenom, trenutačno nije pod procjenom niti se takvu procjenu planira.

               (8)Unatoč ograničenim dostupnim znanstvenim dokazima o tvari α-PVP, dokazi i informacije o zdravstvenim rizicima koje ta tvar predstavlja, kao što je dokumentirano njezinim otkrivanjem u smrtnim slučajevima i slučajevima akutnog trovanja, pružaju dovoljnu osnovu za podvrgavanje tvari α-PVP kontrolnim mjerama diljem Unije.

               (9)Budući da šesnaest država članica kontrolira tvar α-PVP u skladu s nacionalnim zakonodavstvom na temelju obveza prema Konvenciji Ujedinjenih naroda o psihotropnim tvarima iz 1971. dok pet država članica primjenjuju druge zakonodavne mjere za njezinu kontrolu, podvrgavanjem te tvari kontrolnim mjerama diljem Unije pomoglo bi se da se izbjegnu smetnje u prekograničnoj provedbi zakona i pravosudnoj suradnji te da se zaštiti korisnike od rizika koje njezino konzumiranje može predstavljati,

               (10)

               DONIJELO JE OVU ODLUKU:

               Članak 1.

               Nova psihoaktivna tvar 1-fenil-2-(1-pirolidin-1-il) pentan-1-on (α-pirolidinovalorofenon, α-PVP) mora biti podvrgnuta kontrolnim mjerama diljem Unije.

               Članak 2.

               Do [godinu dana od datuma objavljivanja ove Odluke], države članice poduzimaju potrebne mjere, u skladu sa svojim nacionalnim zakonodavstvom, da podvrgnu tvar α-PVP kontrolnim mjerama i kaznenim sankcijama, kako je to predviđeno njihovim zakonodavstvom u skladu s obvezama prema Konvenciji Ujedinjenih naroda o psihotropnim tvarima iz 1971.

               Članak 3.

               Ova Odluka stupa na snagu […] dana od dana objave u Službenom listu Europske unije.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 127, 20.5.2005., str. 32.

                     (2)
                  SL L 127, 20.5.2005., str. 32.

                     (3)
                  SL C , , str. .


               EUROPSKA KOMISIJA
            Bruxelles, 3.8.2017.
            COM(2017) 412 final
            2017/0184(NLE)
            Prijedlog
            ODLUKE VIJEĆA
            o potpisivanju, u ime Europske unije i njezinih država članica, i privremenoj primjeni Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Hrvatske Europskoj Uniji

               OBRAZLOŽENJE

               Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Kirgiske Republike,  s druge strane, dalje u tekstu „Sporazum”, potpisan je 9. veljače 1995. u Bruxellesu i stupio je na snagu 1. srpnja 1999.

               U skladu sa svojim Aktom o pristupanju Hrvatska se obvezuje pristupiti međunarodnim sporazumima koje su potpisale ili sklopile Europska unija i njezine države članice putem protokola uz te sporazume.

               Odlukom Vijeća od 14. rujna 2012.
                  1
                Komisija je ovlaštena za otvaranje pregovora s predmetnim trećim zemljama kako bi se sklopili odgovarajući protokoli. Pregovori s Kirgiskom Republikom uspješno su završeni razmjenom verbalnih nota.

               Predloženim Protokolom Republika Hrvatska uključuje se kao ugovorna stranka Sporazuma, a Unija se obvezuje osigurati vjerodostojnu inačicu Sporazuma na hrvatskom jeziku.

               Komisija smatra ishod pregovora zadovoljavajućim te predlaže potpisivanje i sklapanje Protokola. Priloženim prijedlogom Komisija traži od Vijeća da odobri potpisivanje Protokola u ime Europske unije i njezinih država članica.

               2017/0184 (NLE)

               Prijedlog

               ODLUKE VIJEĆA

               o potpisivanju, u ime Europske unije i njezinih država članica, i privremenoj primjeni Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Hrvatske Europskoj Uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegove članke 207. i 209. u vezi s člankom 218. stavkom 5.,

               uzimajući u obzir Akt o pristupanju Republike Hrvatske, a posebno njegov članak 6. stavak 2.,

               uzimajući u obzir prijedlog Europske komisije,

               budući da:

               (1)U skladu s člankom 6. stavkom 2. Akta o pristupanju Republike Hrvatske, o pristupanju Republike Hrvatske Sporazumu o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Kirgiske Republike, s druge strane (dalje u tekstu „Sporazum”)
                  2
               , treba se dogovoriti putem protokola uz Sporazum. U skladu s člankom 6. stavkom 2. Akta o pristupanju, u slučaju takvog pristupanja primjenjuje se pojednostavnjeni postupak u kojemu Vijeće, jednoglasnom odlukom u ime država članica, sklapa protokol s određenim trećim zemljama.

               (2)Dana 14. rujna 2012. Vijeće je ovlastilo Komisiju za otvaranje pregovora s Kirgiskom Republikom za prilagodbu Sporazuma
                  3
               . Pregovori su uspješno zaključeni razmjenom verbalnih nota.

               (3)Protokol bi trebalo potpisati u ime Unije i njezinih država članica, podložno njegovu kasnijem sklapanju.

               (4)Protokol bi trebalo primjenjivati privremeno s učinkom od datuma pristupanja Republike Hrvatske Uniji kako bi se osigurala njegova učinkovita primjena,

               DONIJELO JE OVU ODLUKU:

               Članak 1.

               Odobrava se potpisivanje, u ime Unije i njezinih država članica, Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Hrvatske Europskoj uniji, podložno sklapanju navedenog Protokola.

               Tekst Protokola priložen je ovoj Odluci.

               Članak 2.

               Glavno tajništvo Vijeća za osobu/osobe koju/koje odredi pregovarač Protokola izdaje instrument sa svim potrebnim ovlastima za potpisivanje Protokola, podložno njegovu sklapanju.

               Članak 3.

               Protokol se, u skladu s njegovim člankom 4. stavkom 3., privremeno primjenjuje od 1. srpnja 2013. do njegova stupanja na snagu.

               Članak 4.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  Odluka Vijeća o odobrenju otvaranja pregovora za prilagodbu sporazuma potpisanih ili sklopljenih između Europske unije, ili Europske unije i njezinih država članica, s jednom ili više trećih zemalja ili međunarodnih organizacija zbog pristupanja Republike Hrvatske Europskoj uniji (dokument Vijeća 13351/12 LIMITED).

                     (2)
                  Odluka Vijeća i Komisije 1999/491/EZ, EZUČ, Euratom od 12. svibnja 1999. o sklapanju Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Kirgiske Republike, s druge strane (SL L 196, 28.7.1999., str. 48.).

                     (3)
                  Odluka Vijeća o odobrenju otvaranja pregovora za prilagodbu sporazuma potpisanih ili sklopljenih između Europske unije, ili Europske unije i njezinih država članica, s jednom ili više trećih zemalja ili međunarodnih organizacija zbog pristupanja Republike Hrvatske Europskoj uniji (dokument Vijeća 13351/12 LIMITED).

    ---documentbreak---

               EUROPSKA KOMISIJA
            Bruxelles, 3.8.2017.
            COM(2017) 412 final
            PRILOG

            Prijedlogu Odluke Vijeća
            o potpisivanju, u ime Europske unije i njezinih država članica, i privremenoj primjeni Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Hrvatske Europskoj Uniji

               PRILOG

               Prijedlogu Odluke Vijeća

               o potpisivanju, u ime Europske unije i njezinih država članica, i privremenoj primjeni Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Hrvatske Europskoj Uniji

               PROTOKOL
                  UZ SPORAZUM O PARTNERSTVU I SURADNJI
                  KOJIM SE USPOSTAVLJA PARTNERSTVO IZMEĐU EUROPSKIH ZAJEDNICA
                  I NJIHOVIH DRŽAVA ČLANICA, S JEDNE STRANE,
                  I KIRGISKE REPUBLIKE, S DRUGE STRANE,
                  KAKO BI SE UZELO U OBZIR PRISTUPANJE
                  REPUBLIKE HRVATSKE EUROPSKOJ UNIJI

               KRALJEVINA BELGIJA,

               REPUBLIKA BUGARSKA,

               ČEŠKA REPUBLIKA,

               KRALJEVINA DANSKA,

               SAVEZNA REPUBLIKA NJEMAČKA,

               REPUBLIKA ESTONIJA,

               IRSKA,

               HELENSKA REPUBLIKA,

               KRALJEVINA ŠPANJOLSKA,

               FRANCUSKA REPUBLIKA,

               REPUBLIKA HRVATSKA,

               TALIJANSKA REPUBLIKA,

               REPUBLIKA CIPAR,

               REPUBLIKA LATVIJA,

               REPUBLIKA LITVA,

               VELIKO VOJVODSTVO LUKSEMBURG,

               MAĐARSKA,

               REPUBLIKA MALTA,

               KRALJEVINA NIZOZEMSKA,

               REPUBLIKA AUSTRIJA,

               REPUBLIKA POLJSKA,

               PORTUGALSKA REPUBLIKA,

               RUMUNJSKA,

               REPUBLIKA SLOVENIJA,

               SLOVAČKA REPUBLIKA,

               REPUBLIKA FINSKA,

               KRALJEVINA ŠVEDSKA,

               UJEDINJENA KRALJEVINA VELIKE BRITANIJE I SJEVERNE IRSKE

               ugovorne stranke Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju, dalje u tekstu „države članice”,

               EUROPSKA UNIJA, dalje u tekstu „Unija”, i

               EUROPSKA ZAJEDNICA ZA ATOMSKU ENERGIJU,

                  s jedne strane,

               I

               KIRGISKA REPUBLIKA

                  s druge strane,

               dalje u tekstu pod zajedničkim nazivom „ugovorne stranke”,

               BUDUĆI DA je Sporazum o partnerstvu i suradnji između Europskih zajednica i njihovih država članica te Kirgiske Republike, dalje u tekstu „Sporazum”, potpisan u Bruxellesu 9. veljače 1995.;

               BUDUĆI da je Ugovor o pristupanju Republike Hrvatske Europskoj uniji potpisan u Bruxellesu 9. prosinca 2011.;

               BUDUĆI da pristupanje Republike Hrvatske Sporazumu treba dogovoriti sklapanjem protokola uz Sporazum, u skladu s člankom 6. stavkom 2. Akta o uvjetima pristupanja Republike Hrvatske i prilagodbama Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju;

               UZIMAJUĆI U OBZIR pristupanje Republike Hrvatske Europskoj uniji 1. srpnja 2013.,

               SPORAZUMJELI SU SE kako slijedi:

               ČLANAK 1.

               Republika Hrvatska pristupa kao ugovorna stranka Sporazumu o partnerstvu i suradnji između Europskih zajednica i njihovih država članica te Kirgiske Republike. Republika Hrvatska prihvaća i prima na znanje, na isti način kao i ostale države članice Unije, tekstove Sporazuma te zajedničkih izjava, izjava i razmjene pisama priloženih Završnom aktu koji je potpisan istog datuma.

               ČLANAK 2.

               Pravovremeno nakon potpisivanja ovog Protokola Unija dostavlja verziju Sporazuma na hrvatskom jeziku svojim državama članicama i Kirgijskoj Republici. Podložno stupanju na snagu ovog Protokola jezična inačica iz prve rečenice ovog članka postaje vjerodostojna pod istim uvjetima kao i jezične inačice Sporazuma na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom, kirgiskom i ruskom jeziku.

               ČLANAK 3.

               Ovaj Protokol sastavni je dio Sporazuma.

               ČLANAK 4.

               1.
                     Ugovorne stranke odobravaju ovaj Protokol u skladu s vlastitim postupcima. Ugovorne stranke međusobno se obavješćuju o završetku postupaka potrebnih u tu svrhu. Isprava o odobrenju polaže se kod Glavnog tajništva Vijeća Europske unije.

               2.
                     Ovaj Protokol stupa na snagu prvog dana mjeseca koji slijedi nakon dana polaganja zadnje isprave o odobrenju.

               3.
                     Do stupanja na snagu ovaj se Protokol privremeno primjenjuje s učinkom od 1. srpnja 2013.

               ČLANAK 5.

               Ovaj Protokol sastavljen je u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom, kirgiskom i ruskom jeziku, pri čemu je svaki od tih tekstova jednako vjerodostojan.

               U POTVRDU TOGA u nastavku potpisani opunomoćenici, propisno ovlašteni u tu svrhu,

               potpisali su ovaj Protokol.

               Sastavljeno u … … … …

               ZA EUROPSKU UNIJU, EUROPSKU ZAJEDNICU ZA ATOMSKU ENERGIJU I NJIHOVE DRŽAVE ČLANICE

               ZA KIRGISKU REPUBLIKU